Henrik Højgaard Sejerkilde
Henrik Højgaard Sejerkilde er en dansk kulturskribent og boghistoriker. Han er uddannet journalist fra Journalisthøjskolen i Århus. Sejerkilde var opinionsredaktør ved Jysk-Fynske Medier i årene 1994-2020 og blev kronik- og debatredaktør ved Jyllands-Posten i 2020.
Parallelt med en omfattende journalistisk virksomhed har Henrik Sejerkilde siden ungdommen dyrket sin store interesse for den trykte bog som et kulturhistorisk og grafisk medie.
I 2002 udkom Sejerkildes bog Den visuelle legekammerat. En bog om grafikeren Austin Grandjean, baseret dels på Grandjeans egne arbejder og dels på interviews og omtale.
Og i 2017 udkom Sejerkildes foreløbigt vigtigste værk, Dansk bogdesign i det 20. århundrede, som blandt andet bringer ny viden frem om de mennesker, trykkerier og forlag, der stod bag det bedste dansk bogdesign gennem århundredet. Et vigtigt bidrag til udvidelse af dansk boghistorie. I sit værk gør Henrik Højgaard Sejerkilde boghistorien vedkommende, jordnær og biografisk forankret.